CELEX: C2006/331/103
Language: sk
Date: 2006-12-30 00:00:00
Title: Vec F-77/05: Rozsudok Súdu pre verejnú službu (druhá komora) z  30. novembra 2006 – Balabanis a Le Dour/Komisia (Úradníci — Povýšenie — Článok 45 služobného poriadku — Zmena služobného poriadku — Uplatnenie v čase — Povyšovanie za rok 2004 — Nezapísanie na zoznam povyšovaných úradníkov — Zohľadnenie skúšobnej doby pri výpočte vyžadovaných dvoch rokov služby)

30.12.2006   
            
            
               SK
            
            
               Úradný vestník Európskej únie
            
            
               C 331/46
            
         Rozsudok Súdu pre verejnú službu (druhá komora) z 30. novembra 2006 – Balabanis a Le Dour/Komisia
   (Vec F-77/05) (1)
   
   (Úradníci - Povýšenie - Článok 45 služobného poriadku - Zmena služobného poriadku - Uplatnenie v čase - Povyšovanie za rok 2004 - Nezapísanie na zoznam povyšovaných úradníkov - Zohľadnenie skúšobnej doby pri výpočte vyžadovaných dvoch rokov služby)
   (2006/C 331/103)
   Jazyk konania: francúzština
   Účastníci konania
   
      Žalobcovia: Panagiotis Balabanis (Brusel, Belgicko), Olivier Le Dour (Brusel, Belgicko) (v zastúpení: X. Martin M., S. Orlandi, A. Coolen, J.-N. Louis, E. Marchal, advokáti)
   
      Žalovaná: Komisia Európskych spoločenstiev (v zastúpení: C. Berardis-Kayser a G. Berscheid, splnomocnení zástupcovia)
   Predmet veci
   Zrušenie rozhodnutia Komisie o nezapísaní mien žalobcov na zoznam úradníkov povyšovaných v rámci povyšovania za rok 2004, ako aj rozhodnutí nepovýšiť ich za toto obdobie
   Výrok rozsudku
   
               1.
            
            
               Zrušuje sa rozhodnutie zo 14. septembra 2004, ktorým Komisia Európskych spoločenstiev odmietla považovať pána Balabanisa a Le Doura za úradníkov spĺňajúcich podmienky na povýšenie v rámci povyšovania za rok 2004.
            
         
               2.
            
            
               Zrušuje sa rozhodnutie z 30. novembra 2004, ktorým Komisia Európskych spoločenstiev nepovýšila pánov Balabanisa a Le Doura v rámci povyšovania za rok 2004.
            
         
               3.
            
            
               Komisia Európskych spoločenstiev je povinná nahradiť trovy konania.
            
         
      (1)  Ú. v. EÚ C 271, 29.10.2005, s. 20 (najskôr zapísaná pod číslom T-305/05 na Súde prvého stupňa Európskych spoločenstiev, neskôr postúpená Súdu pre verejnú službu Európskej únie uznesením z 15.12.2005).